Novembris 1919 kutsus Jaan Tõnisson ta oma moodustatavasse valitsusse sõjaministriks. See valitsus püsis koos kuni juuli lõpuni 1920. a. Edaspidi pühendus äri- ja ajakirjanikutegevusele. Asutas laevaettevõtte, mis ülemaailmse majanduskriisiga 1920. a. pankrotti läks. Oli mõnda aega Eesti suurima ja kauneima purjelaeva "Tormilind"  omanikeringis. Arendas ühistegevust, oli keskühingu "Estonia" juhatuse liige, samuti üks Eesti Ajakirjanike Liidu asutajatest. Tegutses ka raamatute tõlkijana (inglise, saksa, soome, skandinaavia keeled). Koostas biograafiad "Jaan Poska","Leitnant Julius Kuperjanov", "Admiral Nelson", "R. Amundsen","H. M. Stanley" ning avaldas mälestusraamatu "Oli kord… " I ja II osa.